УНИВЕРЗИТЕТ У БЕОГРАДУ

ФАКУЛТЕТ ВЕТЕРИНАРСКЕ МЕДИЦИНЕ

Бр: 01-738

Датум: 27.09.2022.г.

БЕОГРАД

На основу члана 47. Статута Факултета ветеринарске медицине и члана 44.и 45. Правилника о интегрисаним основним академским и мастер студијама ветеринарске медицине доносим

**РЕШЕЊЕ O НАДОКНАДИ ВЕЖБИ**

У складу са чланом 44. Правилника о интегрисаним основним академским и мастер студијама ветеринарске медицине студенти у школској 2022/2023. години имају право да у склопу редовних предиспитних обавеза бесплатно надокнаде **до две** пропуштене вежбе по семестру, у зимском семестру најкасније до 13.01.2023. године, а у летњем семестру најкасније до 02.06.2023. године.

У складу са чланом 45. Правилника о интегрисаним основним академским и мастер студијама ветеринарске медицине ако студент има више од две пропуштене вежбе до ових датума, две вежбе су бесплатне док разлику пропуштених вежби студент мора да плати у износу од 5000,00 динара по предмету на име трошкова надокнаде пропуштених вежби.

После 13.01.2023. године, односно 02.06.2023. године студенти су дужни да по сваком предмету из ког су пропуштене вежбе уплате износ од 5000,00 динара на име трошкова надокнаде пропуштених вежби, на рачун Факултета 840-1825666-41, са позивом на број 200-3, без обзира на број пропуштених вежби.

 Студент преузима формулар за надокнаду вежби у Студентској служби, канцеларија бр. 27, након чега прибавља сагласност предметног натавника да може да надокнади пропушене вежбе. Потписани формулар од стране предметног професора и оригиналну уплатницу студент доноси у Студентску службу. Када и Продекан за наставу одобри захтев, студент може да приступи надокнади вежби.

 ДЕКАН

 Факултета ветеринарске медицине

 проф. др Милорад Мириловић

#